CELEX: 32014D0396
Language: sl
Date: 2014-06-24 00:00:00
Title: 2014/396/EU: Izvedbeni sklep Komisije z dne 24. junija 2014 o odobritvi dajanja na trg z UV žarki obdelanega pekovskega kvasa ( Saccharomyces cerevisiae ) kot nove živilske sestavine v skladu z Uredbo (ES) št. 258/97 Evropskega parlamenta in Sveta (notificirano pod dokumentarno številko C(2014) 4114)

26.6.2014   
            
            
               SL
            
            
               Uradni list Evropske unije
            
            
               L 186/108
            
         IZVEDBENI SKLEP KOMISIJE
   z dne 24. junija 2014
   o odobritvi dajanja na trg z UV žarki obdelanega pekovskega kvasa (Saccharomyces cerevisiae) kot nove živilske sestavine v skladu z Uredbo (ES) št. 258/97 Evropskega parlamenta in Sveta
   
      
         (notificirano pod dokumentarno številko C(2014) 4114)
      
   
   (Besedilo v francoskem jeziku je edino verodostojno)
   
      (2014/396/EU)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Družba Lallemand SAS je 4. maja 2012 pri pristojnih organih Združenega kraljestva vložila zahtevek za dajanje na trg z UV žarki obdelanega pekovskega kvasa (Saccharomyces cerevisiae) kot nove živilske sestavine. Z UV žarki obdelan pekovski kvas naj bi se uporabljal pri proizvodnji vzhajanega kruha, rogljičev in finih pekovskih izdelkov ter v prehranskih dopolnilih.
            
         
               (2)
            
            
               Pristojni organ Združenega kraljestva za presojo živil je 31. avgusta 2012 izdal poročilo o začetni presoji. V navedenem poročilu ugotavlja, da z UV žarki obdelan pekovski kvas izpolnjuje merila za novo živilo iz člena 3(1) Uredbe (ES) št. 258/97.
            
         
               (3)
            
            
               Komisija je 11. septembra 2012 poročilo o začetni presoji poslala drugim državam članicam.
            
         
               (4)
            
            
               V roku 60 dni, ki je določen v prvem pododstavku člena 6(4) Uredbe (ES) št. 258/97, so bili vloženi upravičeni ugovori.
            
         
               (5)
            
            
               Komisija se je 14. aprila 2013 posvetovala z Evropsko agencijo za varnost hrane (v nadaljnjem besedilu: EFSA) in jo prosila za dodatno oceno z UV žarki obdelanega pekovskega kvasa kot nove živilske sestavine v skladu z Uredbo (ES) št. 258/97.
            
         
               (6)
            
            
               EFSA je v „Znanstvenem mnenju o varnosti z vitaminom D obogatenega in z UV žarki obdelanega pekovskega kvasa“ (2) z dne 12. decembra 2013 ugotovila, da je z UV žarki obdelan pekovski kvas, ki kaže večjo vsebnost vitamina D2, varen v predvidenih pogojih uporabe.
            
         
               (7)
            
            
               Zato je mnenje zadosten razlog za odločitev, da z UV žarki obdelan pekovski kvas kot nova živilska sestavina izpolnjuje merila iz člena 3(1) Uredbe (ES) št. 258/97.
            
         
               (8)
            
            
               Direktiva 2002/46/ES Evropskega parlamenta in Sveta (3) in Uredba (ES) št. 1925/2006 Evropskega parlamenta in Sveta (4) določata posebne določbe za uporabo vitaminov in mineralov, kadar se dodajo živilom in prehranskim dopolnilom. Uporabo z UV obdelanega pekovskega kvasa bi bilo treba odobriti brez poseganja v navedene posebne določbe.
            
         
               (9)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Z UV žarki obdelan pekovski kvas, kot je opredeljen v Prilogi I, se lahko daje na trg Unije kot nova živilska sestavina za opredeljene uporabe in v največjih količinah, ki so določene v Prilogi II, ter brez poseganja v Direktivo 2002/46/ES in Uredbo (ES) št. 1925/2006.
   Člen 2
   Poimenovanje z UV žarki obdelanega pekovskega kvasa, odobrenega s tem sklepom, na živilih, ki ga vsebujejo, je „kvas z vitaminom D“ ali „kvas z vitaminom D2“.
   Člen 3
   Ta sklep je naslovljen na družbo Lallemand SAS, 19 Rue des Briquetiers BP59, 31702 Blagnac Cedex, Francija.
   
      V Bruslju, 24. junija 2014
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 43, 14.2.1997, str. 1.
   
      (2)  EFSA Journal 2014; 12(1):3520.
   
      (3)  Direktiva 2002/46/ES Evropskega parlamenta in Sveta z dne 10. junija 2002 o približevanju zakonodaj držav članic o prehranskih dopolnilih (UL L 183, 12.7.2002, str. 51).
   
      (4)  Uredba (ES) št. 1925/2006 Evropskega parlamenta in Sveta z dne 20. decembra 2006 o dodajanju vitaminov, mineralov in nekaterih drugih snovi živilom (UL L 404, 30.12.2006, str. 26).
   
      PRILOGA I
      SPECIFIKACIJA Z UV ŽARKI OBDELANEGA PEKOVSKEGA KVASA
      
         
            Opredelitev
         : Pekovski kvas (Saccharomyces cerevisiae) se obdela z ultravijoličnimi žarki, da se sproži pretvorba ergosterola v vitamin D2 (ergokalciferol). Vsebnost vitamina D2 v koncentratu kvasa varira med 1 800 000 – 3 500 000 IU vitamina D/100g (450 – 875 μg/g).
      
         
            Opis
         : Rjavkaste barve, sipka zrnca
      
         
            Vitamin D2
            
         : 
      
                  Kemijsko ime
               
               
                  (5Z,7E,22E)-3S-9,10-sekoergosta-5,7,10(19),22-tetraen-3-ol
               
            
                  Sinonim
               
               
                  ergokalciferol
               
            
                  Št. CAS
               
               
                  50-14-6
               
            
                  Molekulska masa
               
               
                  396,65 g/mol
               
            
         
            Mikrobiološka merila koncentrata kvasa
         : 
      
                  Koliformne bakterije
               
               
                  Ne več kot 1 000/g
               
            
                  
                     Escherichia coli
                  
               
               
                  Ne več kot 10/g
               
            
                  
                     Salmonella spp.
               
               
                  Ni najdeno v 25 g
               
            
   
      PRILOGA II
      ODOBRENE UPORABE Z UV ŽARKI OBDELANEGA PEKOVSKEGA KVASA
      
                  Kategorija živil
               
               
                  Najvišja dovoljena vsebnost
               
            
                  S kvasom vzhajan kruh in rogljiči
               
               
                  5 μg vitamina D2/100 g končnega proizvoda
               
            
                  S kvasom vzhajani fini pekovski izdelki
               
               
                  5 μg vitamina D2/100 g končnega proizvoda
               
            
                  Prehranska dopolnila
               
               
                  5 μg vitamina D2/dan